KONSOLIDĒTĀ REDAKCIJA








Grozījumi:
Kultūras ministrijas 01.06.2026. grozījumi Nr. 4.3.2-23-4

NOLIKUMS
Rīgā
30.04.2026.									Nr. 4.3.2-23-3
[image: ]K. Valdemāra iela 11a, Rīga, LV - 1364, tālr. 27874062, e-pasts pasts@km.gov.lv, www.km.gov.lv

15

[image: Attēls, kurā ir teksts, logotips, fonts, simbols

Mākslīgā intelekta ģenerētais saturs var būt nepareizs.]





Patvēruma, migrācijas un integrācijas fonda 2021.–2027. gada plānošanas perioda aktivitātes “13.2. Trešo valstu pilsoņu iekļaušana vietējā sabiedrībā, veicinot latviešu valodas lietošanas un apguves iespējas” atklātas projektu iesniegumu atlases “Latviešu valodas kursi (2. posms)” konkursa nolikums

Izdots saskaņā ar Ministru kabineta 2022. gada 18. oktobra noteikumu Nr. 651 “Iekšējās drošības fonda un Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai 2021.‒2027. gada plānošanas perioda īstenošanas vadības kārtība” 15. punktu

I. Vispārīgie jautājumi

1. Nolikums nosaka:
1.1. kārtību, kādā Kultūras ministrijas kā Patvēruma, migrācijas un integrācijas fonda 2021.–2027. gada plānošanas perioda (turpmāk – fonds) deleģētā iestāde (turpmāk – deleģētā iestāde) īsteno fonda aktivitātes “13.2. Trešo valstu pilsoņu iekļaušana vietējā sabiedrībā, veicinot latviešu valodas lietošanas un apguves iespējas” (turpmāk – aktivitāte) atklātas projektu iesniegumu atlases “Latviešu valodas kursi (2. posms)” (turpmāk – atklāta atlase) konkursu;
1.2. projektu iesniegumu vērtēšanas kritērijus;
1.3. prasības fonda projektu iesniegumu iesniedzējiem un sadarbības partneriem;
1.4. atbalstāmās darbības un projekta ietvaros sasniedzamos rādītājus;
1.5. izmaksu nosacījumus;
1.6. projektu iesniegumu iesniegšanas kārtību;
1.7. projektu iesniegumu vērtēšanas un lēmumu pieņemšanas kārtību.

2. Nolikums ir izstrādāts saskaņā ar:
2.1. Eiropas Parlamenta un Padomes 2021. gada 24. jūnija regulu Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvatūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr. 2021/1060);
2.2. Eiropas Parlamenta un Padomes 2021. gada 7. jūlija regulu Nr. 2021/1147, ar ko izveido Patvēruma, migrācijas un integrācijas fondu;
2.3. Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai 2021.–2027. gada plānošanas perioda vadības likumu (turpmāk – vadības likums);
2.4. Ministru kabineta 2022. gada 18. oktobra noteikumiem Nr. 651 “Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai 2021.–2027. gada plānošanas perioda īstenošanas vadības kārtība” (turpmāk – noteikumi Nr. 651);
2.5. [bookmark: _Hlk128567110]Latvijas Nacionālā attīstības plāna 2021.–2027. gadam (apstiprināts Saeimas 2020. gada 2. jūlija sēdē) prioritātes “Vienota, droša un atvērta sabiedrība” rīcības virzienu “Saliedētība”;
2.6. Ministru kabineta 2021. gada 5. februāra rīkojumu Nr. 72 “Par Saliedētas un pilsoniski aktīvas sabiedrības attīstības pamatnostādnēm 2021.–2027. gadam”;
2.7. Ministru kabineta 2024. gada 17. decembra rīkojumu Nr. 1195 “Par Saliedētas un pilsoniski aktīvas sabiedrības attīstības plānu 2024.–2027. gadam”;
2.8. Patvēruma, migrācijas un integrācijas fonda 2021.–2027. gada plānošanas perioda nacionālo programmu, kas apstiprināta ar Eiropas Komisijas 2022. gada 27. oktobra lēmumu Nr. C (2022) 7603 (turpmāk – nacionālā programma);
2.9. Patvēruma, migrācijas un integrācijas fonda 2021.–2027. gada plānošanas perioda deleģētās iestādes vadītāja 2025. gada 8. aprīlī apstiprināto deleģētās iestādes Patvēruma, migrācijas un integrācijas fonda nacionālās programmas īstenošanas plānu;
2.10. Labklājības ministrijas 2022. gada 19. aprīļa vadlīnijām Nr. 1/VL_ESF “Vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (IDF, IRPVP, PMIF) 2021–2027”;
(KM 01.06.2026. grozījumu Nr. 4.3.2-23-4 redakcijā)

2.11. Finanšu ministrijas 2022. gada 28. novembra vadlīnijām “ES fondu 2021.–2027. gada un Atveseļošanas fonda komunikācijas un dizaina vadlīnijas”;
2.12. Valsts valodas politikas pamatnostādnēm 2021.–2027. gadam (2. rīcības virziens “Resursi un ilgtspēja”, 2.3. uzdevums “Paplašināt latviešu valodas apguves iespējas dažādām mērķa grupām un pilnveidot prasmju vērtēšanu”.

3. Aktivitātes  mērķis ir nodrošināt trešo valstu pilsoņiem latviešu valodas kursus agrīnās integrācijas posmā, paplašinot latviešu valodas apguves iespēju pieejamību un veicinot pilnvērtīgu līdzdalību visās sabiedrības dzīves jomās.

4. Par agrīnās integrācijas posmu šī nolikuma kontekstā uzskatāms laika periods no brīža, kad trešās valsts pilsonim tiek piešķirta pirmreizējā termiņuzturēšanās atļauja līdz brīdim, kad trešās valsts pilsonim tiek piešķirta pastāvīgās uzturēšanās atļauja, atbilstoši Imigrācijas likumā noteiktajiem termiņiem.

5. Aktivitātes mērķa grupa ir trešo valstu pilsoņi, kuri likumīgi uzturas Latvijas teritorijā (turpmāk kopā – mērķa grupa). Mērķa grupā neietilpst Eiropas Savienības dalībvalstu pilsoņi un Eiropas Ekonomikas zonas vai Šveices Konfederācijas pilsoņi.  

6. Aktivitātes īstenošanas veids ir atklātas atlases konkurss. 

7. Atklātas atlases konkursa ietvaros pieejamais finansējums viena projekta īstenošanai ir ne vairāk kā 3 299 500 euro un ne mazāk kā 200 001 euro, ko veido fonda finansējums 75 % apmērā un valsts budžeta finansējums 25 % apmērā. 

8. Projekta īstenošanas periods ir no projekta līguma abpusējas parakstīšanas brīža līdz 2029. gada 31. jūlijam.

II. Prasības projekta iesniedzējam un sadarbības partnerim

9. Projekta iesnieguma iesniedzējs ar iepriekšēju pieredzi latviešu valodas kā svešvalodas mācību īstenošanā var būt:
9.1. normatīvajos aktos noteiktajā kārtībā reģistrēta vai akreditēta izglītības iestāde;
9.2. Latvijas Republikas tiešās vai pastarpinātās valsts pārvaldes iestāde, atvasināta publiska persona, cita valsts iestāde;
9.3. privāto tiesību juridiskā persona;
9.4. personu apvienība, ja tā normatīvajos aktos noteiktajā kārtībā ir reģistrēta un iesniegusi dalībnieku parakstītu dokumentu (apliecinājumu vai vienošanos), kas apliecina katra personu apvienības dalībnieka uzņemtās konkrētās saistības attiecībā uz projekta īstenošanu un piedalīšanos līguma izpildē un atbildības sadalījumu;
9.5. starptautiskas organizācijas pārstāvniecība Latvijas Republikā.

10. Projekta iesnieguma iesniedzējs projekta iesniegumu var iesniegt, ja tas līdz projekta iesnieguma iesniegšanas brīdim deleģētās iestādes noteiktajā termiņā ir atmaksājis neatbilstoši veiktos izdevumus, ja projekta iesnieguma iesniedzējs ir īstenojis projektu Patvēruma, migrācijas un integrācijas fonda 2014.–2020. gada plānošanas periodā.

11. Projekta iesnieguma iesniedzējs nevar pretendēt uz finansējumu, ja uz to attiecināms jebkurš no vadības likuma 15. pantā noteiktajiem noraidīšanas nosacījumiem.

12. Projekta iesnieguma iesniedzējs projekta iesniegumu var iesniegt kopā ar vienu vai vairākiem sadarbības partneriem, kam ir iepriekšēja pieredze latviešu valodas kā svešvalodas mācību īstenošanā un kas ir: 
12.1. Latvijas Republikas tiešās vai pastarpinātās valsts pārvaldes iestāde, atvasināta publiska persona, cita valsts iestāde;
12.2. privāto tiesību juridiskā persona;
12.3. personu apvienība, ja tā normatīvajos aktos noteiktajā kārtībā ir reģistrēta un iesniegusi dalībnieku parakstītu dokumentu (apliecinājumu vai vienošanos), kas apliecina katra personu apvienības dalībnieka uzņemtās konkrētās saistības attiecībā uz projekta īstenošanu un piedalīšanos līguma izpildē un atbildības sadalījumu;
12.4. starptautiska organizācija, kura atbilst fonda mērķiem.

13. Sadarbības partneri attiecībās ar deleģēto iestādi pārstāv finansējuma saņēmējs un deleģētajai iestādei ir saistības tikai ar finansējuma saņēmēju.

14. Sadarbības partneris, ja projekta iesniedzēja projekta iesniegums tiek apstiprināts, iesaistās projekta īstenošanā ar tā valdījumā vai īpašumā esošu mantu, intelektuālo īpašumu, finansējumu vai cilvēkresursiem. Šādu ieguldījumu rezultātā projekta iesniedzējam ar sadarbības partneri nevar rasties tādas tiesiskās attiecības, no kurām izrietētu, ka šis darījums atbilst publiska iepirkuma līguma pazīmēm atbilstoši Publisko iepirkumu likumam vai Sabiedrisko pakalpojumu sniedzēju iepirkumu likumam vai ka darījumam jāpiemēro normatīvie akti par iepirkuma procedūru un tās piemērošanas kārtību pasūtītāja finansētiem projektiem.

III. [bookmark: _Hlk117698840]Atbalstāmās darbības un projekta ietvaros sasniedzamie rādītāji

15. Atklātas projektu iesniegumu atlases konkursa ietvaros atbalstāmās darbības ir:
15.1. latviešu valodas mācību kursu īstenošana mērķa grupas pārstāvjiem, nodrošinot latviešu valodas apguvi no A1 līmeņa līdz vidējā līmeņa B2 pakāpei atbilstoši Eiropas kopīgajām pamatnostādnēm valodu apguvei, latviešu valodas līmeņu aprakstiem un izglītības programmu paraugiem; 
15.2. latviešu valodas kursu īstenošana C1 līmenī, ja valodas apguvējam profesijas pienākumu izpildei nepieciešamas atbilstošas valodas zināšanas normatīvajos aktos noteiktajā apjomā un ja darba tirgū ir pieprasījums pēc konkrētās nozares speciālistiem, kā arī, ja  pirms mācību uzsākšanas valodas apguvējs ir apliecinājis atbilstību profesijas kvalifikācijas prasībām, iesniedzot dokumentus par iegūto izglītību un, ja attiecināms, darba pieredzi.

16. Šā nolikuma 15. punktā noteikto atbalstāmo darbību īstenošanai projekta iesniedzējs nodrošina:
16.1. latviešu valodas mācību kursu programmu ne mazāk kā 160 akadēmisko stundu apjomā viena valodas līmeņa apguvei, ievērojot, ka viena valodas prasmes līmeņa apguves īstenošanas laiks ir ne ilgāks kā 6 mēneši no mācību uzsākšanas;
16.2. atļaujas saņemšanu par latviešu valodas mācību kursa programmas īstenošanu pirms latviešu valodas mācību kursa īstenošanas uzsākšanas atbilstoši izglītības jomu regulējošo normatīvo aktu prasībām deleģētās iestādes noteiktajā termiņā (ja attiecināms);
16.3. [bookmark: _Hlk128568525]informācijas par latviešu valodas mācību kursu uzsākšanu reģistrāciju Sabiedrības integrācijas fonda informācijas sistēmā “Integrācijas pasākumu datu bāze” (turpmāk – vienotā datu bāze);
16.4. [bookmark: _Hlk128568675]informācijas par latviešu valodas mācību kursu norisi sagatavošanu latviešu valodā un vismaz divās svešvalodās, atbilstoši statistiski reģistrēto lielāko trešo valstu pilsoņu grupām un tajās lietotajām valodām, vai viņu vidū izplatītākajās starpniekvalodās un tās nosūtīšanu ievietošanai tīmekļvietnē www.livelatvia.lv, kā arī publicēšanu sociālajos tīklos, vienlaikus, ja nepieciešams, citu materiālu par kursu īstenošanu sagatavošanu;
16.5. mērķa grupas pārstāvju, kas vēlas pieteikties fonda latviešu valodas mācību kursam, reģistrāciju vienotajā datu bāzē;
16.6. mērķa grupas pārstāvju atbilstības pārbaudi un dokumentēšanu, kā arī informācijas uzkrāšanu par latviešu valodas mācību kursu apmeklējumu, uzskaitot katru dalībnieku, kad tas uzsāk dalību projektā, reģistrējot mērķa grupas dalībnieka valstspiederību un atsauci uz pārbaudītajiem dokumentiem, dzimumu un vecumu; 
16.7. mērķa grupas sākotnējo latviešu valodas zināšanu novērtējumu, veicot diagnosticējošu latviešu valodas prasmes pārbaudi piecos valodas prasmes līmeņos, A1, A2, B1, B2, vai C1, lai veiktu grupu komplektāciju atbilstoši novērtējuma rezultātiem un mērķtiecīgi organizētu mācību procesu;
16.8. latviešu valodas mācību kursu dalībnieku grupu organizāciju, ievērojot, ka:
16.8.1. valodas mācības tiek organizētas grupās, iesaistot ne mazāk kā 8 un ne vairāk kā 15 mērķa grupas pārstāvjus; 
16.8.2. valodas mācības tiek īstenotas:
16.8.2.1. klātienes formā izglītības iestādē vai citās telpās, kas atrodas Latvijas Republikas teritorijā un kas atbilst izglītības un piekļūstamības standartiem;
16.8.2.2. attālinātu mācību formā, izmantojot tam paredzētas un piemērotas platformas un programmas;
16.8.2.3. apvienojot 16.8.2.1. un 16.8.2.2. apakšpunktā noteiktās mācību formas, izvēloties mērķa grupas vajadzībās balstītu mācību formas proporciju;
16.8.3. nākamais valodas mācību līmenis mācību dalībniekam ir pieejams tikai tad, kad tiek sekmīgi nokārtots valsts valodas prasmes eksāmens Valsts izglītības attīstības aģentūrā;
16.8.4. ja mērķa grupas pārstāvim ir valsts valodas prasmes apliecība par  apgūto konkrēto valsts valodas prasmes līmeni, tas mācības var turpināt tikai nākamajā valsts valodas prasmes līmenī, atkārtoti apgūt to pašu valsts valodas prasmes līmeni atklātas atlases ietvaros nevar;
16.8.5. vienam mācību kursu dalībniekam viena mācību līmeņa apguve ir pieejama vienu reizi projekta īstenošanas laikā;
16.9. visu latviešu valodas mācību kursus pabeigušo dalībnieku valsts valodas prasmes pārbaudi Valsts izglītības attīstības aģentūrā, ievērojot šādus nosacījumus:
16.9.1. projekta īstenotājs piesaka mācību kursu dalībniekus valsts valodas prasmes pārbaudei Valsts izglītības attīstības aģentūrā 10 darbadienu laikā no grupas nokomplektēšanas un iesniegšanas vienotajā datu bāzē;
16.9.2. valsts valodas prasmes pārbaudes kārtošana jānodrošina ne vēlāk kā 30 darba dienas pēc valodas mācību kursu pabeigšanas; 
16.9.3. projekta īstenotājs veic tiešu datu apmaiņu ar Valsts izglītības attīstības aģentūru par eksāmenu norisi, izmaiņām un rezultātiem. Projekta īstenotājs nodrošina nepieciešamo atbalstu un organizatorisko koordināciju, lai veicinātu šī nosacījuma izpildi;
16.10. nodarbību apmeklējuma uzskaiti un kontroli, ievērojot, ka viena līmeņa valodas mācību programmas apguves ieskaitīšanai un mācību dalībnieka virzīšanai uz valsts valodas prasmes pārbaudi ir nepieciešams vismaz 80 % apmeklējums no kopējā stundu skaita, kas minimāli ir vismaz 120 akadēmiskās stundas;
16.11. bezmaksas mācību materiālus un izdales materiālus katram latviešu valodas mācību kursu dalībniekam;
16.12. [bookmark: _Hlk127348071]projekta vadītāju ar augstāko izglītību un vismaz viena gada pieredzi projektu vadībā;
16.13. pedagogus, kas atbilst 16.13.1. vai 16.13.2. apakšpunktā noteiktajām prasībām:
16.13.1. pieredze, kas iegūta pēdējo piecu gadu laikā, latviešu valodas kā svešvalodas mācīšanā pieaugušajiem un iegūta kāda no šādām kvalifikācijām:
16.13.1.1. augstākā izglītība baltu filoloģijā;
16.13.1.2. latviešu valodas un literatūras skolotāja vai tai pielīdzināma kvalifikācija;
16.13.1.3. cita veida kvalifikācija, kas saistīta ar humanitārām zinībām, svešvalodu mācīšanas metodikas un latviešu valodas struktūras zināšanu apguvi;
16.13.2. latviešu valodas kā svešvalodas pedagoga pieaugušajiem kvalifikācija, kas iegūta profesionālās augstākās izglītības studiju programmā “Latviešu valodas kā svešvalodas skolotājs”;
16.14. pēc Latvijas Universitātes iniciatīvas nodrošināt prakses iespējas pirmā cikla profesionālās augstākās izglītības studiju programmas “Latviešu valodas kā svešvalodas skolotājs” studentiem, izvērtējot atklātas atlases konkursa mērķa grupas mācību procesa iespējas;
16.15. latviešu valodas mācību kursu rezultātu izvērtēšanu, tai skaitā mērķa grupas latviešu valodas prasmes noslēguma pārbaudi;
16.16. [bookmark: _Hlk128569550]latviešu valodas mācību kursu katras grupas dalībnieku apmierinātības izvērtējumu pēc katras attiecīgās grupas mācību kursu noslēguma, lai novērtētu projekta īstenošanas ietekmi uz šā nolikuma 24.3. apakšpunktā noteiktā rādītāja sasniegšanu, veicot izvērtējumu atbilstoši deleģētās iestādes izstrādātajai veidlapai par darbību noderīgumu vismaz šādās jomās: integrācija darba tirgū, valsts valodas apguve, attiecības ar vietējiem iedzīvotājiem vai kopienām un aktīva līdzdalība sabiedrībā, mājoklis, un veselība.
17. Projekta iesnieguma iesniedzējs projektā paredz projekta publicitātes pasākumus atbilstoši regulas Nr. 2021/1060 47. un 50. pantā, un IX pielikumā noteiktajām prasībām un Finanšu ministrijas 2022. gada 28. novembra vadlīniju “ES fondu 2021.–2027. gada un Atveseļošanas fonda komunikācijas un dizaina vadlīnijas” prasībām.

18. Projekta iesniedzējs nodrošina vismaz šādas publicitātes aktivitātes:
18.1. 10 darba dienu laikā no projekta līguma parakstīšanas dienas publicē aprakstu par projektu projekta iesniedzēja tīmekļvietnē, kā arī partneru tīmekļvietnēs (ja projektā ir paredzēti partneri). Aprakstā par projektu jāiekļauj informācija gan par projekta mērķiem, gan par sagaidāmajiem rezultātiem un plānoto sabiedrības ieguvumu no īstenotā projekta, gan arī jānorāda kopējais saņemtā finansējuma apjoms, tai skaitā Eiropas Savienības un nacionālā finansējuma apjoms. Tīmekļvietnē virs projekta apraksta jāizvieto krāsaini vizuālās identitātes elementi – Eiropas Savienības logo “Līdzfinansē Eiropas Savienība” (vertikālo pamata (ar dzeltenajām zvaigznēm)) un logo “Nacionālais attīstības plāns 2027”;
18.2. 10 darba dienu laikā no projekta līguma parakstīšanas dienas izplata preses relīzi medijiem par uzsākto projektu, tostarp par projekta mērķiem, par sagaidāmajiem rezultātiem un plānoto sabiedrības ieguvumu, norādot arī kopējo finansējuma apjomu, kā arī Eiropas Savienības un nacionālā finansējuma apjomu;
18.3. 10 darba dienu laikā no projekta līguma parakstīšanas dienas ievieto informāciju sociālo tīklu kanālos par uzsākto projektu, tostarp par projekta mērķiem, sagaidāmajiem rezultātiem un plānoto sabiedrības ieguvumu no īstenotā projekta. Jāpievieno fotogrāfija, uz kuras attēlots Eiropas Savienības logo “Līdzfinansē Eiropas Savienība” (vertikālo pamata (ar dzeltenajām zvaigznēm) un logo “Nacionālais attīstības plāns 2027”, kā arī projekta iesniedzēja un partneru logo (ja attiecināms), lietojot šādas mirkļbirkas: #ESfondi, #EUFunds #EUinmyregion, #InvestEU, #ESfondiDROSIBA un #ESfondiSOLIDARITATE, pievienojot norādi, ka projekts tiek īstenots Patvēruma, migrācijas un integrācijas fonda ietvaros, kura vadošā iestāde Latvijā ir @Iekšlietu ministrija un deleģētā iestāde integrācijas jautājumos @Kultūras ministrija;
18.4. tiklīdz sākas projekta faktiskā īstenošana, sabiedrībai skaidri redzamā vietā uzstāda vismaz vienu plakātu, kura minimālais izmērs ir A3, vai līdzvērtīgu elektronisku paziņojumu, kurā izklāstīta informācija par darbību un uzsvērts no Eiropas Savienības fondiem saņemtais atbalsts;
18.5. projekta īstenošanas gaitā izplata preses relīzes par nozīmīgākajām aktualitātēm projektā;
18.6. projekta īstenošanas gaitā ievieto aktuālo projekta informāciju sociālo tīklu kanālos – īsus vēstījumus kombinācijā ar vizuālajiem akcentiem (piemēram, fotogrāfijām no pasākumiem, video, infografikām), norādot no konkrētā Eiropas Savienības fonda saņemto finansiālo atbalstu, lietojot Eiropas Savienības logo “Līdzfinansē Eiropas Savienība” (vertikālo pamata (ar dzeltenajām zvaigznēm) un logo “Nacionālais attīstības plāns 2027”, kā arī finansējuma saņēmēja un finansējuma saņēmēju partneru logo (ja attiecināms), lietojot mirkļbirkas #ESfondi, #EUinvest, #EUinmyregion, #InvestEU, #ESfondiDROSIBA un #ESfondiSOLIDARITATE, pievienojot norādi, ka projekts tiek īstenots Patvēruma, migrācijas un integrācijas fonda ietvaros, kura vadošā iestāde Latvijā ir @Iekšlietu ministrija un deleģētā iestāde integrācijas jautājumos @Kultūras ministrija;
18.7. attiecībā uz ikvienu komunikācijas pasākumu (piemēram, konferenci, izstādi, semināru), projekta iesniedzējs nodrošina, lai personas, kuras piedalās šajā pasākumā, būtu informētas par Eiropas Savienības fondu sniegto finansējumu projekta īstenošanai. Lai to nodrošinātu, projekta iesniedzējs izvieto obligātos vizuālo prasību elementus uz izdales materiāliem, tai skaitā darba kārtības un citiem materiāliem (prezentācijām, ja iespējams, informatīvajiem plakātiem). Ikvienā dokumentā, kas attiecināms uz projekta īstenošanu un kas paredzēts tā dalībniekiem vai sabiedrībai, jāiekļauj paziņojums par to, ka projektu atbalstījusi Eiropas Savienība, lietojot Eiropas Savienības logo “Līdzfinansē Eiropas Savienība” (vertikālo pamata (ar dzeltenajām zvaigznēm)) un logo “Nacionālais attīstības plāns 2027”;
18.8. nodrošina publicitāti projekta noslēgumā, tai skaitā izplata preses relīzi, veic ierakstu sociālajos tīklos, veic ierakstu tīmekļvietnē par projekta sasniegtajiem mērķiem.

19. Projekta iesnieguma iesniedzējs projekta īstenošanā nodrošina regulas Nr. 2021/1060 9. panta 1., 2. un 3. punktā minēto horizontālo principu “Vienlīdzība, iekļaušana, nediskriminācija un pamattiesību ievērošana” ievērošanu, aptverot tādas jomas kā pamattiesību ievērošana, vīriešu un sieviešu līdztiesības veicināšana, diskriminācijas novēršana dzimuma, rases vai etniskās izcelsmes, reliģijas vai pārliecības, invaliditātes, vecuma vai seksuālās orientācijas dēļ.

20. Projekta iesnieguma iesniedzējs, lai ievērotu regulas Nr. 2021/1060 9.panta 1., 2. un 3. punktā minēto horizontālo principu “Vienlīdzība, iekļaušana, nediskriminācija un pamattiesību ievērošana”, šā nolikuma 15. punktā noteikto atbalstāmo darbību īstenošanā nodrošina, ka projekta iesniegumā tiks paredzētas vismaz trīs vispārīgās un vismaz trīs specifiskās horizontālā principa “Vienlīdzība, iekļaušana, nediskriminācija un pamattiesību ievērošana” darbības.

21. Saskaņā ar regulas Nr. 2021/1060 9. panta 4. punktu fonda aktivitātes īsteno, ievērojot principu “nenodarīt būtisku kaitējumu”, un projekta iesniedzējs nodrošina, ka projekta īstenošanā tiek ievēroti „nenodarīt būtisku kaitējumu” principi atbilstoši atklātas atlases konkursa principa “Nenodarīt būtisku kaitējumu” novērtējumam (1. pielikums).

22. Plānotās projekta izmaksas ir attiecināmas, ja tās atbilst deleģētās iestādes izmaksu attiecināmības nosacījumiem, kas pieejami Kultūras ministrijas tīmekļvietnes www.km.gov.lv sadaļas “Patvēruma, migrācijas un integrācijas fonds (2021–2027)” apakšsadaļā “Projektu īstenošanas dokumenti”.

23. Projektā plāno šādas izmaksas:
23.1. tiešās attiecināmās izmaksas:
23.1.1. projekta vadības un administrēšanas izmaksas atbilstoši noteikumu Nr. 651 58. punktā noteiktajam (saskaņā ar regulas Nr. 2021/1060 55. panta pirmo daļu) nedrīkst pārsniegt 20 % no projekta tiešajām attiecināmajām izmaksām. Izmaksās neiekļauj ar latviešu valodas mācību kursu saistītā personāla izmaksas;
23.1.2. [bookmark: _Hlk128572482]projekta īstenošanas tiešās attiecināmās izmaksas – atbilstoši regulas Nr. 2021/1060 53. panta trešās daļas d)punktam tiek noteikta vienas vienības izmaksu standarta likme 6,30 euro par vienas latviešu valodas mācību kursu stundas nodrošināšanu vienam mērķa grupas pārstāvim. Vienas mācību stundas ilgums ir 45 minūtes (akadēmiskā stunda). Vienas vienības izmaksu standarta likme neietver ar projekta administrēšanu un vadību saistītās izmaksas. Vienas vienības izmaksu standarta likme ietver tādas izmaksas kā:
23.1.2.1. mācību materiāltehniskās izmaksas;
23.1.2.2. mācību īstenošanā iesaistīto pedagogu darba samaksa;
23.1.2.3. mācību telpu izmaksas;
23.1.2.4. mācību aprīkojuma administrēšanas, platformu licences vai piekļuves tiešsaistes rīkiem izmaksas;
23.1.2.5. pedagogu profesionālās pilnveides izmaksas;
23.1.2.6. valsts valodas prasmju pārbaudījuma izmaksas Valsts izglītības attīstības aģentūrā;
23.1.2.7. citas izmaksas - izmaksas, kas ir pielīdzināmas iepriekš minētajām Vienas vienības izmaksu standarta likmē ietvertajām izmaksām un tās ir tieši saistītas ar projekta  darbību īstenošanu un mērķa sasniegšanu, bet  tās nepieciešams semantiski atsevišķi definēt, lai  pēc būtības to attiecināmību pamatoti pierādītu, kas tieši nepieciešamas latviešu valodas apguvei;
23.1.3. projekta īstenošanas tiešās attiecināmās izmaksas - projekta publicitātes pasākumi atbilstoši Regulas Nr. 2021/1060 47. un 50. pantā, un IX pielikumā noteiktajām prasībām un Finanšu ministrijas 2022. gada 28. novembra vadlīniju “ES fondu 2021.–2027. gada un Atveseļošanas fonda komunikācijas un dizaina vadlīnijas” prasībām;
23.1.4. projekta īstenošanas tiešās attiecināmās izmaksas - izmaksas, kas nepieciešamas horizontālā principa “Vienlīdzība, iekļaušana, nediskriminācija un pamattiesību ievērošana”  darbību īstenošanai;
23.2. netiešās attiecināmās izmaksas atbilstoši noteikumu Nr. 651 59. punktā noteiktajam (saskaņā ar regulas Nr. 2021/1060 54. panta a)punktu) nedrīkst pārsniegt 7 % no projekta tiešajām attiecināmajām izmaksām.  Izmaksās neiekļauj ar latviešu valodas mācību kursu saistītā personāla izmaksas.
(KM 01.06.2026. grozījumu Nr. 4.3.2-23-4 redakcijā)

24. Kopējie atklātas atlases konkursa ietvaros sasniedzamie nacionālās programmas rādītāji:
24.1. unikālo mērķa grupas personu skaits, kurām nodrošināts latviešu valodas mācību kurss ne mazāk kā 160 akadēmisko stundu apjomā– ne mazāk kā 2 447 unikālie mērķa grupas pārstāvji, kuri apguvuši latviešu valodas mācību kursu ne mazāk kā 160 akadēmisko stundu apjomā;
24.2. mērķa grupas pārstāvji, kas pēc latviešu valodas mācību kursu beigšanas ir uzlabojuši latviešu valodas prasmes vismaz par vienu līmeni – ne mazāk kā 1 468 mērķa grupas pārstāvji;
24.3. mērķa grupas pārstāvju skaits, kas norāda, ka darbība bijusi noderīga viņu integrācijai – ne mazāk kā 1 712 mērķa grupas pārstāvji. 

25. [bookmark: _Hlk118199991][bookmark: _Hlk121242072]Ievērojot regulas Nr. 2021/1060 9. panta 1., 2. un 3. punktā minētā horizontālā principa “Vienlīdzība, iekļaušana, nediskriminācija un pamattiesību ievērošana” īstenošanu, projekta iesnieguma iesniedzējs projekta iesniegumā norādītajām specifiskajām darbībām piesaista vismaz divus no šādiem horizontālā principa rādītājiem un uzkrāj datus par to sasniegšanu:
25.1. izstrādāto materiālu un pasākumu, kuros integrēti jautājumi par nediskrimināciju dzimuma, invaliditātes, reliģijas, etniskās piederības, seksuālās orientācijas un vecuma dēļ, skaits (rādītāja ID: VINPI_02);
25.2. darbību, kurās nodrošināti atbalsta pasākumi vides vai satura piekļūstamībai (Braila druka, subtitri, zīmju valoda, reāllaika transkripcija, pandusu un pacēlāju noma u.c.), skaits (rādītāja ID: VINPI_03);
25.3. personu, kuras ir saņēmušas bērnu uzraudzības pakalpojumu un ir piedalījušās latviešu valodas mācībās, skaits (rādītāja ID: VINPI_05).

26. Projekta ietvaros preču un pakalpojumu iepirkumos ir atbalstāmas vides prasības (zaļais publiskais iepirkums). Projekta iesnieguma iesniedzējs paredz piesaistīt preču piegādātājus un pakalpojuma sniedzējus atbilstoši normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci nodrošinošu procedūru.

IV. Projekta iesniegumu iesniegšanas kārtība

27. [bookmark: _Hlk67655582][bookmark: _Hlk65481343]Projekta iesniegumu deleģētajā iestādē projekta iesnieguma iesniedzējs iesniedz deleģētās iestādes sludinājumā noteiktajā termiņā, nosūtot Kultūras ministrijai, izmantojot oficiālo elektronisko adresi (e-adresi) (izmantošanas apraksts https://latvija.lv/lv/BUJEadrese#show1).

28. Projekta iesniegumu paraksta ar drošu elektronisko parakstu un apliecina ar laika zīmogu atbilstoši normatīvajiem aktiem par elektronisko dokumentu noformēšanu. Elektroniska pasta vēstules zonā “Temats” norāda “PMIF atklātas atlases konkurss. Neatvērt pirms vērtēšanas uzsākšanas”.

29. Par projekta iesnieguma iesniegšanas datumu un laiku uzskata elektroniskā dokumenta saņemšanas datumu un laiku oficiālajā elektroniskajā adresē (e-adresē). Ja projekta iesniegums tiek iesniegts pēc projekta iesnieguma iesniegšanas beigu termiņa, tas netiek vērtēts un projekta iesnieguma iesniedzējs saņem deleģētās iestādes paziņojumu par atteikumu vērtēt projekta iesniegumu.

30. Lai pieteiktos finansējuma saņemšanai, projekta iesnieguma iesniedzējs iesniedz projekta iesniegumu, kas sastāv no:
30.1. projekta iesnieguma veidlapas (2. pielikums), kam pievienotas:
30.1.1. projekta budžeta veidlapa (2.1. pielikums); 
30.1.2. fonda projekta iesnieguma iesniedzēja apliecinājums (2.2. pielikums);
30.1.3. projekta iesniedzēja sadarbības partnera apliecinājums (ja attiecināms) (2.3. pielikums); 
30.1.4. projekta iesnieguma iesniedzēja apliecinājums par personas datu aizsardzību reglamentējošo normatīvo aktu ievērošanu projekta īstenošanas ietvaros (2.4. pielikums);
30.1.5. pedagoga kvalifikācijas apliecinājums (ja attiecināms) (2.5. pielikums);
30.2. šādiem papildu dokumentiem:
30.2.1. projekta iesnieguma iesniedzēja apliecināta nolikuma vai statūtu kopijas;
30.2.2. projekta iesnieguma iesniedzēja biedru saraksta;
30.2.3. sadarbības partnera biedru saraksta (ja attiecināms);
30.2.4. projekta iesnieguma iesniedzēja pilnvaras vai tās apliecinātas kopijas, ja projekta iesniegumu vai kādus citus tam pievienotus dokumentus ir parakstījusi persona, kurai nav reģistrētas tiesības pārstāvēt projekta iesnieguma iesniedzēju;
30.2.5. pedagoģiskā personāla kvalifikāciju apliecinoši dokumenti (ja attiecināms);
30.2.6. sadarbības partnera apliecinātas sadarbības partnera reģistrācijas apliecības kopijas (ja attiecināms);
30.2.7. dokumenta, kas pamato projektā plānotā atalgojuma atbilstību vispārējai atlīdzības sistēmai projekta īstenotāja organizācijā;
30.2.8. dokumentu (apliecinājumu vai vienošanos), kas apliecina katra personu apvienības dalībnieka uzņemtās konkrētās saistības attiecībā uz projekta īstenošanu un piedalīšanos līguma izpildē un atbildības sadalījumu (gadījumā, ja projekta iesniedzējs ir personu apvienība, kas ir normatīvajos aktos noteiktajā kārtībā reģistrēta).

31. Deleģētā iestāde nodrošina šā nolikuma 30.1. punktā minēto dokumentu ievietošanu Kultūras ministrijas tīmekļvietnē www.km.gov.lv.

32. [bookmark: _Hlk42770425][bookmark: _Ref45723250]Projekta iesnieguma iesniedzējs, sagatavojot projekta iesniegumu, ievēro metodiskos norādījumus projekta iesnieguma sagatavošanai atklātas projektu iesniegumu atlases konkursa ietvaros (3. pielikums).

33. Projekta iesnieguma iesniedzējam ir tiesības uzdot jautājumus, nosūtot elektroniskā pasta vēstuli uz deleģētās iestādes elektroniskā pasta adresi PMIF@km.gov.lv ne vēlāk kā trīs darba dienas pirms projekta iesniegumu iesniegšanas termiņa beigām, elektroniskā pasta vēstules zonā “Temats” norādot “Par PMIF projektu iesniegumu atklātas atlases konkursu”.

34. Deleģētā iestāde trīs darba dienu laikā pēc elektroniskā pasta vēstules saņemšanas sagatavo atbildi un to nosūta elektroniski attiecīgajam projekta iesnieguma iesniedzējam.

35. Deleģētā iestāde 10 darba dienu laikā pēc projekta iesnieguma iesniegšanas beigu datuma rakstiski nosūta projekta iesniedzējam informatīvu vēstuli, kurā informē par projekta iesnieguma saņemšanu un projekta iesniegumam piešķirto reģistrācijas numuru.

V. Projekta iesnieguma vērtēšana un lēmuma pieņemšana 

36. Projektu iesniegumu vērtēšanu nodrošina deleģētās iestādes izveidota projektu iesniegumu vērtēšanas komisija (turpmāk – komisija). Komisijas sēdēs novērotāja statusā bez balsstiesībām var piedalīties Iekšlietu ministrijas kā fonda vadošās iestādes pārstāvis.

37. [bookmark: _Hlk42770617]Komisija projekta iesniegumu vērtē pēc atklātas atlases konkursa projekta iesnieguma vērtēšanas kritērijiem (4. pielikums), ievērojot atklātas atlases konkursa vērtēšanas kritēriju piemērošanas metodiku (5. pielikums). Komisija savā darbā ievēro konfidencialitāti un izvairās no jebkāda interešu konflikta.

38. [bookmark: _Hlk128660794]Pamatojoties uz vērtēšanas komisijas atzinumu, deleģētā iestāde izdod lēmumu:
38.1. [bookmark: _Hlk115255299]par projekta iesnieguma apstiprināšanu, ja projekta iesniegums atbilst visiem administratīvajiem, atbilstības un kvalitātes vērtēšanas kritērijiem;
38.2. par projekta iesnieguma apstiprināšanu ar nosacījumiem, ja projekta iesniegumu nepieciešams precizēt, izvirzot nosacījumus atbilstoši precizējamiem administratīvajiem, precizējamiem atbilstības vai precizējamiem kvalitātes vērtēšanas kritērijiem;
38.3. par projekta iesnieguma noraidīšanu, ja projekta iesniegums neatbilst vismaz vienam neprecizējamam administratīvajiem vērtēšanas kritērijam vai neprecizējamam atbilstības vērtēšanas kritērijam vai vismaz vienā kvalitātes vērtēšanas kritērijā neiegūst minimālo punktu skaitu;
38.4. [bookmark: _Hlk128729322]par projekta iesnieguma noraidīšanu, ja, sarindojot projektus pēc iegūtā punktu skaita, nav pietiekams finansējums projekta īstenošanai.

39. [bookmark: _Hlk118212832]Deleģētā iestāde informē projekta iesnieguma iesniedzēju par pieņemto lēmumu 15 darba dienu laikā no komisijas sēžu protokola parakstīšanas dienas.

40. [bookmark: _Hlk27501149]Ja deleģētā iestāde izdod lēmumu par projekta iesnieguma apstiprināšanu ar nosacījumu, projekta iesnieguma iesniedzējs veic lēmumā noteiktās darbības, lēmumā noteiktajā termiņā, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. 

41. [bookmark: _Hlk115257414][bookmark: _Hlk65512229]Komisijas sēdē, kurā tiek veikta projekta iesnieguma, kas apstiprināts ar nosacījumu, pārbaude, komisija pieņem lēmumu:
41.1. atzīt projekta iesniegumu par apstiprināmu, ja projekta iesnieguma iesniedzējs ir izpildījis lēmumā par projekta iesnieguma apstiprināšanu ar nosacījumu ietvertos nosacījumus un ir iesniedzis tos deleģētās iestādes lēmumā par projekta iesnieguma apstiprināšanu ar nosacījumu noteiktajā termiņā;
41.2. atzīt projekta iesniegumu par noraidāmu, ja projekta iesnieguma iesniedzējs nav izpildījis deleģētās iestādes lēmumā par projekta iesnieguma apstiprināšanu ar nosacījumu ietvertos nosacījumus un nav iesniedzis, vai nav iesniedzis tos deleģētās iestādes lēmumā par projekta iesnieguma apstiprināšanu ar nosacījumu noteiktajā termiņā. 

42. Deleģētā iestāde informē projekta iesnieguma iesniedzēju par šā nolikuma 41. punktā minēto lēmumu 15 darba dienu laikā no komisijas sēžu protokola parakstīšanas dienas.

43. Atbilstoši vadības likuma 16. panta otrajā daļā un 21. panta pirmajā daļā noteiktajam, ja projekta iesniedzējs ir tiešās vai pastarpinātās pārvaldes iestāde, atvasināta publiska persona vai cita valsts iestāde, deleģētās iestādes lēmums nav administratīvais akts un tas nav pārsūdzams.


Deleģētās iestādes vadītāja	(paraksts*)	D. Vilsone


* Dokuments ir parakstīts ar drošu elektronisko parakstu

